இயேசு காவியத்தின் காப்பியத் தலைவன் இயேசுவே என்பது நூல் பெயரிலிருந்தே விளங்கும். பெருங்காப்பியங்களின் மரபைப் பின்பற்றி கண்ணதாசனும் பல இடங்களில் பாடுகிறார். நூலின் பாயிரத்தை எடுத்துக்கொண்டால், ஆங்கு கம்பன் கவிதையின் கலையும், வீரமாமுனிவரின் விழுமிய சொல் நயமும் விளங்குவதைக் காணலாம்.

இராமர் கதையைக் கூறவந்த கம்பநாடர் அவையடக்கத்தில்,<br>

<poem>
"ஓசை பெற்றுயர் பாற்கடல் உற்றொரு"
"பூசை முற்றவும் நக்குபு புக்கென..."</poem>
எனப் பாடுகிறார்.

கம்பரைப் பின்பற்றி, தேம்பாவணி புனைந்த வீரமாமுனிவர் தம் காப்பியத்தின் தொடக்கத்தில்,<br>
<poem>
"ஓசையுற்று ஒழுகு அமிர்தம் உடைகட லென்ன நண்ணிப்"
"பூசையுற்று அதனை நக்கப் புக்கென..."</poem>
என்று பாடினார்.

இதே மரபின் வழிநின்று கண்ணதாசனும்,<br>
<poem>
"பொங்குமாங் கடலில் புகுந்தள வெடுக்கப்"
என்று இயேசு காவியத்தின் பாயிரத்தில் பாடுவது அவர் தமிழ் இலக்கிய மரபைத் தொடர்வதைக் காட்டுகிறது.

வெவ்வேறு காலங்களில் வாழ்ந்த இம்மூன்று கவிஞர்களும் ஆழ்ந்து விரிந்த கடல் போன்ற அறிவுக் களஞ்சியத்திலிருந்து வெளிக்கொணரும் செல்வம் உள்ளத்திற்கு உவகையூட்டுவதே.

கண்ணதாசனின் "இறவாக் காவியம்"
ஆதாரம்
அவையடக்கம்
சில பாடல்கள்